Μέλαθρον Δούμπα

Το Μέλαθρον Δούμπα (γερμανικά:Palais Dumba) βρίσκεται στην Βιέννη, την πρωτευούσα της Αυστρίας. Ήταν η κατοικία του ελληνοαυστριακού επιχειρηματία και μεγάλου ευεργέτη των τεχνών, Νικόλαο Δούμπα (1830-1900). Το κτήριο κατασκευάστηκε το 1865-1866 με τα σχέδια των Αυστριακών αρχιτεκτόνων Γιόχαν Ρομάνο φον ΡιγκεJohann Romano Ringe Biography στο biographien.ac.at (γερμανικά) ανακτήθηκε στις 10 Απριλίου 2010
και του Ογκούστ Σβεντεβάιν φον Λονεμπέργκ.August Schwendenwein von Lanauberg Biography στο Architektenlexicon.at (γερμανικά) ανακτήθηκε στις 10 Απριλίου 2010.

360px | thumb | Η βιβλιοθήκη του Μελάθρου Δούμπα, φιλοτεχνημένη από τον Ρούντολφ φον Αλτ
400px | thumb | Συνεδρίαση επιτροπής, έργο του Χανς Μάκαρτ στο Μέλαθρον Δούμπα
Το Μέλαθρον Δούμπα χτίστηκε στη νεοσύστατη και αριστοκρατική  περιφερειακή λεωφόρο της Βιέννης (Ρίνγκστρασσε), που βρισκόταν απέναντι από το δημοτικό πάρκο της πόλης, όπου βρίσκεται σήμερα το χρυσοποίκιλτο άγαλμα του Γιόχαν Στράους. Ήταν πόλος έλξης αλλά και το απόλυτο σημείο συνάντησης της  καλλιτεχνικής,  πνευματικής και οικονομικής ζωής της πόλης στα τέλη του 19ου αιώνα. Διεθέτε τέσσερις ορόφους που είχαν διακοσμηθεί από γνωστούς ζωγράφους, όπως τον Χανς  Μάκαρτ, τον Φρίντριχ Σίλχερ και τον Γκούσταβ Κλιμτ, που φιλοτέχνησε για το σαλόνι του σπιτιού το έργο Αλληγορία της Μουσικής καθώς και το έργο Ο Σούμπερτ στο Πιάνο (Schubert am Klavier).Gustav Klimt Gallery  στο Klimtgallery.org  (αγγλικά) ανακτήθηκε στις 10 Απριλίου 2018
Η βιβλιοθήκη του Μελάθρου φιλοτεχνήθηκε από τον Ρούντολφ φον Αλτ.

Στην είσοδο της κατοικίας του, ο  Δούμπας είχε βάλει για την υποδοχή των προσκεκλημένων του μία κεντημένη κουρτίνα με χρυσά μεγάλα γράμματα την λέξη «ΧΑΙΡΕ», στα Ελληνικά. Επίσης ο Δούμπας φιλοξένησε στη κατοικία του αρκετούς διάσημους συνθέτες, όπως ο Γιοχάνες Μπραμς και ο Ρίχαρντ Βάγκνερ. Εκτός  αυτών, ήταν συχνά προσκεκλημένοι και οι συγγενείς του Αυτοκράτορα Φραγκίσκου Ιωσήφ Ά της Αυστρίας, ιδιαιτέρως ο Αρχιδούκας και Πρίγκιπας Ροδόλφος με την σύζυγό του Πριγκίπισσα Στεφανία.

Το Μέλαθρον Δούμπα διασώζεται ως και τις μέρες μας, όντας πια εμπορικό κτίριο γραφείων και καταστημάτων.

Παραπομπές

Κατηγορία:Κτίρια και κατασκευές στη Βιέννη